Bitkoin 6,6 ming dollarga qimmatladi

Dunyoning eng mashhur kriptovalyutasi bitkoin 5 foizga qimmatladi. 
“CoinMarketCap” portali ma`lumotlariga ko`ra kriptovalyutalar bilan savdo qiluvchi “Binance” birjasida bitkoinning qiymati 6,64 ming dollargacha etgan.
Qayd etilishicha, boshqa kriptovalyutalar qiymati ham oshib bormoqda. Misol uchun “Ethereum” 7,29 (481,96 dollar), XRP 11,66 (0,51 dollar), “Bitcoin Cash” 11,33 (813,11 dollar) foizga qimmatlagan. Ayni vaqtda kriptovalyutalar bozori sarmoyasi 275,52 milliard dollarga etgan bo`lib, bunda bitkoinning o`rtacha ulushi 41,4 foizga to`g`ri kelmoqda. 
“Fundstrat Global Research” tahlilchisi Tom Li progonoziga ko`ra, bitkoinning qiymati bundan keyin ham yuqorilashda davom etadi, hatto joriy yil nihoyasiga borib 25 ming dollargacha etishi mumkin. Boshqa tahlilchilar esa etarli boshqarilmayotgan kriptovlyutalar bozorining ayni vaziyati yangi investorlarning kelib qo`shilishiga yo`l bermaydi, deb hisoblamoqda.